تورکیه و لیبیا هیدروکربن و دنیزدیبی اراضی‌لری‌نین محدودلاشدیریلماسینا دایر راضیلاشما‌لاردان ناراضی‌لیق‌لارینی بیرلشمیش میللت‌لر تشکیلاتینا (بمت) چات‌دیرا‌راق، یونانیستانی "ایکی قونشو اؤلکه‌نین اگمن قرارلارینا حؤرمتله یاناشماغا" چاغیریب‌لار.
تورکیه-نین بمت-ده‌کی دایمی نوماینده‌سی فریدون سینیرلی اوغلو و لیبیا-نین بمت-ده‌کی دایمی نوماینده‌سی طاهر السونی یونانیستانا بیرگه مکتوبلا جاواب وئریب‌لر.
بمت-نین باش کاتیبینه عنوان‌لانان مکتوبدا یونانیستانین "اساس‌سیز ادعا و آرگومنت‌لرله" لیبیا حکومتی‌نین مشروعیتینه ضرر وئرمه‌یه جهد گؤستردیگی وورغولانیب.
مکتوبدا لیبیا میللی بیرلیک حکومتی‌نین یونانیستانین ادعا‌لاری‌نین عکسینه اولا‌راق اولوسلار آراسی موقاویله‌لر باغلاماق و لغو ائتمک صلاحیتینه مالیک اولدوغو، قانون‌لاری‌نین حکومته دیگر دؤولت‌لرله موقاویله‌لر باغلاماق صلاحیتی وئردیگی بیلدیریلیب.
مکتوبدا هیدروکربن ساحه‌سینده یونانیستان، لیبیا و تورکیه-نین ایمضالادیغی سازیشین بمت-نین نظارتینده اولان سیاسی سورج ضدیت تشکیل ائتمه‌سینه دایر ادعا‌لارین هئچ بیر حقوقی اساسی‌نین اولمادیغی، عکسینه لیبیا-دا سیاسی حله آپارا‌جاق یول خریطه‌سی‌نین سئچکی‌لرله نتیجه‌لنه‌جک حاضیرلیق سوره جینده حکومته تام صلاحیت وئردیگینه دقت چکیلیب. آیریجا بو پروسه هله ده تاماملانمادیغی اوچون هم داخیلده، هم ده خاریجده صلاحیتین هئچ شوبهه‌سیز لیبیا میللی بیرلیک حکومتینده اولدوغو وورغولانیب.
مکتوبدا قئید اولونوب کی، تورکیه ایله لیبیا آراسیندا دنیزدیبی اراضی‌لری‌نین محدودلاشدیریلماسینا دایر 27 نوامبر 2019-جو ایلده ایمضالانمیش راضیلاشما بمت کنوانسیونونون 102-جی ماده‌سینه اویغون اولا‌راق قئیده آلینیب و اولوسلار آراسی حقوقا اساس‌لانان عدالت‌لی حل یولونا قویولوب. یونانیستانین سؤزوگئدن راضیلاشمانین اگمنلیک حقوق‌لارینی پوزدوغونا دایر ادعا‌لاری‌نین قبول ائدیله بیلمه‌یه‌جگی ایفاده ائدیلیب.
مکتوبدا یونانیستانین بؤلگه‌ده‌کی دنیزدیبی ساحه لرینده‌ گئنیشله‌مه‌جی ادعا‌لاری ایله تورکیه و لیبیا-نین اگمنلیک حقوق‌لارینا محل قویمادیغی، دنیز حقوقو و اولوسلار آراسی حقوقو ایسته‌دیگی کیمی شرح ائتدیگی، یونانیستانین ایسه بو پرینسیپه محل قویمادیغی قئید ائدیلیب.
تورکیه ایله لیبیا آراسیندا هیدروکربن و دنیزدیبی اراضی‌لرینده‌کی صلاحیت لرین محدودلاشدیلماسی ایله باغلی ایمضا‌لانان راضیلاشما‌لارین نه اولوسلار آراسی حقوقو، نه ده یونانیستانین اگمنلیک حقوق‌لارینی پوزمادیغی بیلدیریلن مکتوبدا یونانیستانین لیبیا-نی و تورکیه-نین دیالوقو اینکیشاف ائتدیرمه سعی‌لرینی بمت-ده "اعتبارسیزلاشدیرماغا" چالیشدیغی وورغولانیب.
تورکیه و لیبیا یونانیستانی "اساس‌سیز اتهام‌لارینا، دوشمنچی‌لیک ریتوریکاسینا و گرگین‌لیگی آرتیران حرکت‌لرینه سون قویماغا و ایکی قونشو اؤلکه‌نین سووئرئن قرارلارینا حؤرمت ائتمه‌یه" چاغیریب.
